open-index/open-wikipedia-markdown huggingface dataset:
O.F. Knudsen

**O.F. Knudsen** (født *Oluf Frederik* 14. august 1806 i Sande, død 11. november 1882 i Kristiania) var litograf, daguerreotypist og fotograf. Han var trolig den første til å framstille et daguerreotypi i Norge og kjent for å ha tatt et berømt portrett av Henrik Wergeland. Dette bildet ble grunnlaget for 100-kronerseddelen med Wergeland (Utgave V, Norske sedler 1962-1987).

Knudsen ble født og oppvokst i Sande kommune i Vestfold, og var sønn av rittmester og toller Knud Knudsen (ca. 1765-1837) og hustru Karen Anne Kirstine Knutsen født Schwencke. Faren ble utnevnt til overtollbetjent i  Svelvik og han ble konfirmert i Hurum kirke i 1823.

I 1833 søkte han om Staten om et reisestipend til Tyskland og Frankrike for å studere litografi. Søknaden ble støttet av kaptein Munch, Heinrich August Grosch og Johannes Flintoe ved Tegneskolen, men ble avslått. Behandlingen av søknaden er beskrevet og analysert av Dag Solhjell i *Akademiregime og kunstinstitusjon* (2004).

Den 23. desember 1840 omtaler Morgenbladet et daguerreotypi som skal være tatt av litograf O.F. Knudsen og viser Pipervika og Slottet. Dette må være et svært tidlig daguerreotypi tatt i Norge, trolig det første. Knudsen etablerte seg som fotograf allerede tidlig på 1840-tallet og tok portretter og landskapsfotografier. Hans virksomhet kan følges i en rekke annonser i hovedstadspressen i 1840-åra. I 1860 ble han tilkjent et stipend på 100 spesidalere for å studere sitt fag i Tyskland og England.

## Referanser


## Eksterne lenker
* Digitaliserte bilder av Knudsen hos Nasjonalbiblioteket.
*
City Connections

**City Connections** var et norsk platelabel som ble etablert i 1999. De ga ut album av Klovner i Kamp, Oslo Fluid og Salvador. Prosjektet ble startet av medlemmene av Klovner i Kamp og Oslo Fluid samt Larry Bringsjord og Jakob Kielland, men ble lagt ned i 2004. Klovner i Kamp fortsatte da med ny kontrakt med Tuba Records.

City Connections lå under plateselskapet MTG Productions og hadde distribusjon gjennom dets partnere, først Sony og siden EMI. 

## Diskografi
*Klovner i Kamp: Bare meg – EP 1999
*Klovner i Kamp: Schwin – 2000
*Oslo Fluid: Cycles of Life (2000)
*Klovner i Kamp: Tykt og tynt – EP 2001
*Klovner i Kamp: Bjølsen hospital – 2001
*Salvador: Solar Consciousness
*Klovner i Kamp: Kunsten å fortelle – 2003
*Oslo Fluid: 12 Fluid Ounces (2004)

## Referanser
Tørstad

**Tørstad**, tidligere **Torgilsstad**, er en grend som ligger øst for Stadsbygd i Indre Fosen kommune.

Grenda har vært preget av skog- og jordbruk fra tidlig middelalder, fra ca år 800. 
I dag er det i underkant av 10 fastboende fordelt på 3 boplasser, i tillegg til 37 fritidsboliger og hytter.
Området er i dag mye brukt som utfartssted til blant annet Hemmerdalsheia, Høgskjæret og øvrige områder rundt.

Tørstadvatnet har også sin beliggenhet på Tørstad, som har god forekomst av ørret og røye, samt edelkreps. I elveutløpet finner vi også den nordligste forekomsten av elveperlemusling i verden.

## Referanser

## Litteratur
*
Frederik Ulrik Krogh

**Frederik Ulrik Krogh** (født 20. februar 1804 i Skudenes, død 6. desember 1882 i Bergen) var en tidlig norsk fotograf og en av de første daguerreotypister i Bergen. I 1840 stilte han ut en daguerreotypi i Bergens Kunstforening med motivet Barrière de la Chapelle ved Paris.

Han var også den første som praktiserte metoden i Stavanger i 1845. Da hadde han på forhånd avertert i *[[Stavanger Amtstidene og Adresseavis]]* at han skulle komme til Stavanger «..., for der at optage Portraiter».

Krogh var utdannet opticus og arbeidet som justermester i Bergen.

## Referanser
Aerenicini

* Se Systematisk inndeling

**Aerenicini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Små til middelsstore, spinkle, grå- eller brunaktige trebukker. Kroppsformen er ganske langstrakt.
De fleste er lyst gråbrune, ofte med vage, lysere tegninger på dekkvingene, noen få er mer fargerike med tegninger i gult, rødt og svart.

## Utbredelse
Denne gruppen er utbredt i Sør- og Mellom-Amerika, nord til Mexico.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Aerenicini Lacordaire, 1872
******** Slekten *[[Aerenica]]* Dejean, 1835
******** Slekten *[[Aerenicella]]* Gilmour, 1962
******** Slekten *[[Aerenicopsis]]* Bates, 1885
******** Slekten *[[Aereniphaula]]* Galileo & Martins, 1990
******** Slekten *[[Aerenomera]]* Gilmour, 1962
******** Slekten *[[Antodice]]* J. Thomson, 1864
******** Slekten *[[Antodilanea]]* Gilmour, 1962
******** Slekten *[[Aphilesthes]]* Bates, 1881
******** Slekten *[[Apoaerenica]]* Martins & Galileo, 1985
******** Slekten *[[Apophaula]]* Lane, 1973
******** Slekten *[[Cacsius]]* Lane, 1973
******** Slekten *[[Calliphaula]]* Lane, 1973
******** Slekten *[[Eponina]]* Lane, 1939
******** Slekten *[[Holoaerenica]]* Lane, 1973
******** Slekten *[[Hoplistonychus]]* Melzer, 1930
******** Slekten *[[Hydraschema]]* J. Thomson, 1864
******** Slekten *[[Melzerella]]* Costa Lima, 1931
******** Slekten *[[Montesia]]* Lane, 1939
******** Slekten *[[Phaula]]* J. Thomson, 1857
******** Slekten *[[Phoebemima]]* Tippmann, 1960
******** Slekten *[[Propantodice]]* Franz, 1954
******** Slekten *[[Pseudomecas]]* Aurivillius, 1920
******** Slekten *[[Pseudophaula]]* Lane, 1973
******** Slekten *[[Recchia]]* Lane, 1966
******** Slekten *[[Rumacon]]* Blackwelder, 1946
******** Slekten *[[Suipinima]]* Martins & Galileo, 2004
******** Slekten *[[Vianopolisia]]* Lane, 1966

## Referanser


## Kilder
* Liste over artene, med lenker til bilder og utbredelsesdata 
* Liste over slektene

## Eksterne lenker
* 
* 
* Bilder av typeeksemplarer av en del arter
Torgeir Lorentzen

**Torgeir Lorentzen** (født 13. juni 1967) er en norsk avisredaktør, bedriftsleder, kulturformidler og forlegger fra Horten. I 2016 ble han ansatt som leder for Bakkenteigen kulturhus og kulturformidling i Horten kommune.

Lorentzen er utdannet cand. mag fra Universitetet i Oslo og er i tillegg uteksaminert ved Norsk Journalisthøyskole. Han har arbeidet som økonomijournalist, programleder og reporter i NRK Radio (1994 – 1998) og som økonomijournalist i Dagbladet (1998 – 2004). Han har også vært dokumentarjournalist i Dagbladet Magasinet. Lorentzen var forlagssjef i Publicom fra 2005 – 2010, og ansvarlig redaktør og daglig leder i Gjengangeren AS fra 2010 til 2016.

Lorentzen mottok i 2011 «Ledelsesprisen» i region Nordre Vestfold for «synlig og troverdig ledelse» på vegne av Gjengangeren. Prisen ble delt ut av Nordisk Barometer AS og Nordea Bank Norge ASA.

Lorentzen mottok i 2013 æresbevisningen Paul Harris Fellow av Horten Rotary for å ha bidratt til å skape et «rikere og varmere lokalsamfunn».

Lorentzen vant «Åpen klasse» for sine aviskommentarer under Vestfold journalistlags priskåring i 2016, sammen med tegner Anders Kaardahl.

Siden våren 2015 har Torgeir Lorentzen ledet det månedlige talkshowet *Torsdagsmagasinet* i Horten.

## Verv
* 1. vara til styret i Vestfold Interkommunale Brannvesen (fra 2019 –)
*Styremedlem i Østlands-Posten AS (fra 2014 – 2016).
* Styremedlem i Halden Arbeiderblad AS (fra 2013 – 2016).
* Styremedlem i Jarlsberg AS (fra 2013 – 2016).
* Styreobservatør i Edda Vestfold AS (fra 2010 – 2015).
* Styreobservatør i Gjengangeren AS (fra 2015–2016)
* Styreobservatør i Publicom forlag AS (2005 – 2010).
* 1. vara til Stortinget fra Vestfold 1989 – 1993.
* Medlem av Borre kommunestyre 1987 – 1993.

## Bibliografi
* Lorentzen, Torgeir og Solheim, Erik.* Den sterkestes rett* – SO 1988
* Lorentzen, Torgeir og Andersen, Ulf André. *Kildeboka 2004* – IJ-forlaget 2004
* Lorentzen, Torgeir og Andersen, Ulf André. *Kildeboka* – Cappelen Damm
* Lorentzen, Torgeir og Kaardahl, Anders – *Årets Anders & Torgeir 2013*
* Lorentzen, Torgeir og Kaardahl, Anders – *Årets Anders & Torgeir 2014*
* Lorentzen, Torgeir og Kristiansen, Ole – *Hele Horten – en himmelsk reise* 2015
* Lorentzen, Torgeir og Kaardahl, Anders – *Årets Anders & Torgeir 2015*
*Lorentzen, Torgeir (red.) *Borreminne 2017*
*Lorentzen, Torgeir (red.) *Borreminne 2018*
*Lorentzen, Torgeir (red.) *Borreminne 2019*

## Eksterne lenker
* 
*
INS «Kumbhir» (L22)

**INS «Kumbhir» (L22)** er hovedskipet i den indiske Kumbhir-klassen av amfibiske landingsskip. Skipet ble bygget ved Gdańsk-verftet og Stocznia Gdynia i Polen og har siden november 1986 vært i aktiv tjeneste hos den indiske marinen. Det har sin hjemmehavn i Port Blair i India.

I mars 2014 deltok INS «Kumbhir», etter anmodning fra malaysiske myndigheter, i leteaksjonen etter det savnede passasjerflyet Malaysia Airlines Flight 370, først i Malakkastredet og senere i Andamanhavet.

## Referanser


## Eksterne lenker
* Polnochny Class  − bharat-rakshak.com
INS «Kesari» (2008)

:*Må ikke forveksles med [[INS «Kesari» (L15)]], et amfibisk landingsskip av [[Kumbhir-klassen]].*

**INS «Kesari» (L15)** er det andre skipet i den indiske Shardul-klassen av amfibiske landingsskip. Skipet ble bygget av India selv, ved verftet Garden Reach Shipbuilders and Engineers i Kolkata. Det ble levert til den indiske marinen i 2008 og har siden vært i aktiv tjeneste. Skipet har sin hjemmehavn i Port Blair.

## Historie
INS «Kesari» ble sjøsatt 5. juni 2005 og satt i tjeneste den 5. april 2008. I 2009 ble skipet overført fra det regionale kommandosenteret Eastern Naval Command (Østflåten) i Visakhapatnam til Port Blair.

I mars 2014 deltok INS «Kesari», etter anmodning fra malaysiske myndigheter, i leteaksjonen etter det savnede passasjerflyet Malaysia Airlines Flight 370, først i Malakkastredet og senere i Andamanhavet.

## Referanser


## Eksterne lenker
* Shardul Class  − bharat-rakshak.com 
* LST(L) Shardul - Landing Ship Tank - Large (LST-L) − globalsecurity.org 
* Bilde av INS «Kesari» − thehinduimages.com
Over pressure relief

**Over-pressure relief** er et uttrykk som brukes i forbindelse med kuleventiler.

Skulle en ventil utsettes for trykk over fastsatt MAWP (Maximum allowable working pressure) er det nødvendig med en funksjon som enten frigjør trykket eller styrker tetningen. Trunnion kuleventiler gjør førstnevnte igjennom en funksjon som kalles Over-Pressure relief. Skulle trykket bli for stort i en trunnion kuleventil, og oppstrømssetet begynne å lekke, vil nedstrømssetet slippe trykket forbi. På denne måten unngår en at ventilen ødelegges ved trykk over MAWP på bekostning av at ventilen vil lekke.
Evil Woman (Don’t Play Your Games With Me)

**«Evil Woman (Don't Play Your Games With Me)»** er en sang skrevet av Dave Wagner, Dick Wiegand og Larry Wiegand og ble spilt inn og gitt ut på albumet *Crow Music* av Crow i 1969. Sangen ble også gitt ut på singel senere samme år.

Black Sabbath spilte den inn og ga den ut på singel i 1970. Sangen er også å finne på albumet *[[Black Sabbath (album)|Black Sabbath]]* som ble gitt ut senere samme år.

Ike & Tina Turner spilte den inn og ga den ut på albumet *[[Come Together (album)|Come Together]]* i 1970. På albumet ble sangen kalt *Evil Man*.

## Eksterne lenker
*
Revebjelleslekta

se teksten

**Revebjelleslekta** er en planteslekt.

## Arter (utvalg)

* *[[Digitalis canariensis]]*
* *[[Digitalis cariensis]]
* *Digitalis ciliata*
* *Digitalis davisiana*
* *Digitalis dubia*
* *Digitalis ferruginea*
* *Digitalis x fulva*
* *Digitalis grandiflora*
* *Digitalis isabelliana*
* *Digitalis laevigata*
* *Digitalis lanata*
* *Digitalis leucophaea*
* *Digitalis lutea*
* *Digitalis mariana*
* *Digitalis micrantha*
* *Digitalis obscura*
* *Digitalis parviflora*
* *Digitalis purpurea*
* *Digitalis sceptrum*
* *Digitalis thapsi*
* *Digitalis trojana*
* *Digitalis viridiflora''

## Eksterne lenker
*
Sandnes Judoklubb

**Sandnes Judoklubb** er en judoklubb i Sandnes kommune i Rogaland. 

## Historikk
Klubben ble etablert i 1980 av Harald Monsen.

I 2009 ble Islam Shaipov fra klubben Norges beste utøver i klassen for *ungdom under 15 år uavhengig av vektklasser*.

I 2010 opprettet klubben, i samarbeid med flere andre kampsportklubber i kommunen, Sandnes Kampsportsenter og stifter av klubben, Harald Monsen, fikk Rogaland-idrettens ærespris.

I 2012 ble klubben tredje beste klubb i Norgescupen.

## Referanser


## Eksterne lenker
*
Lars Aas

**Lars Thorlaksøn Aas** (født 26. februar 1879 i Kristiania, død 24. februar 1964 samme sted) var en norsk offiser, mest kjent som OL-fekter og flere ganger NM-vinner.  Han representerte Oslo Fekteklub (etablert 1906).

Som ung var han aktiv i skøyteløp (første seiere i 1892), ski og kappseilas med snekke.  Som kadett (elev på Krigsskolen, hvorfra han tok eksamen i 1903) vant han premier i skihopp og orientering, samt fikk ytterligere tre førstepremier på skøyter. I 1906 tok han eksamen ved sentralskolen i gymnastikk, og året efter lærerskoleeksamen.  Han var lærer i gym og sløyd både for de nevnte kadetter såvel som ved Sigurd Halling sin skole. Der underviste han kronprins Olav.

Som offiser viet han seg til fektingen og mottok åtte kongepokaler. Han var premierløytnant da han i 1912 representerte Norge under Sommer-OL 1912 i Stockholm. Aas deltok i tjuefire militære langrenn og vant halvparten, de første i  1920 og 1922 men da i klasse IIC, offiserer over 32 år, han var da akkurat fylt 43 år.  I sitt trettiende år som amatør gikk han altså i 1922 over i de profesjonelles rekker, idet han tok et engasjement som betalt fekteinstruktør. Han vant i 1923, etter ny klasseinndeling, det militære langrenn i klasse III, de over 40 år. I alt vant han tolv av de tjuefire militære langrenn han deltok i. Ellers tok han del i Holmenkollrennenes 50-kilometer og Birkebeinerrittet. I sitt syttiende år deltok han i det militære terrengløp.

Lars Aas nådde majors grad. Han var sønn av offiser Thorlak Sebald Darsus Aas (1845–1911) og Anna Margrethe Arnesen (1848–1911). Han ble gift med Emmy Nielsen.

## Meritter
* Deltok for Norge under Sommer-OL 1912 i Stockholm:
** florett:  utslått i 1. runde
** kårde:  utslått i kvartfinalen
** lag:  utslått i 1. runde
* NM i fekting
** kongepokal: Mottatt i 1909, 1913, 1915–1920 (åtte tilsammen).
** florett:  Seier i 1913 og årene 1915–1919
** kårde: Seier i 1920.
* Norges Skiforbunds premie: 1931

## Referanser


## Eksterne lenker
*
Parelius Finnerud

**Parelius Normeyer Finnerud** (født 20. oktober 1888 i Kristiania, død 9. desember 1969 samme sted) var en norsk terrengløper som deltok for Norge i Sommer-OL i 1912 i Stockholm.  Han løp for Idrettsklubben Tjalve og var flere år løypesjef for Holmenkollstafetten (først avholdt i 1923). Han var også formann i Oslo Skøiteklub i 1942. I det private var han forretningsmann. Han var sønn av sementstøper Petter Finnrud (1857) og Mathilde Finnrud (1862).

## Meritter
* Norge under Sommer-OL 1912 i Stockholm
** Terrengløp: Nr. 20 individuelt, nr. 4 lag sammen med Olaf Hovdenak og Johannes E. H. Andersen
* Norsk rekord i 20 000 meter

## Medaljer i norske mesterskap

## Referanser




## Eksterne lenker
*
The Game Of Love

**«The Game Of Love»** er en sang skrevet av Gregg Alexander og Rick Nowels som ble spilt inn og gitt ut på singel med Santana og Michelle Branch i 2002. Singelen kom på 5.-plass på Billboard Hot 100 og vant en Grammy for *Best Pop Collaboration with Vocals*. Sangen ble også gitt ut på albumet *Shaman* senere samme år.

Den ble først spilt inn med Tina Turner, men den innspillingen ble ikke utgitt før i 2007 på albumet *[[Ultimate Santana]]*.
Radoslav Ďuriš

**Radoslav Ďuriš** (født 10. august 1974) er en slovakisk rullestolcurlingspiller. Han har 4.-plass fra VM i 2012 som fremste internasjonale meritt. Han har vært skip på det slovakiske landslaget siden 2008. 

## Bakgrunn
Han drev tidligere med svømming og hockey, men skadet ryggmargen i en bilulykke da han gikk high school. 

## Idrettskarriere
Ďuriš debuterte internasjonalt ved kvalifiseringskonkurransen for VM i rullestolcurling 2009, men Slovakia kom på 10.-plass i kvalifiseringen, og ble ikke kvalifisert til VM 2009. Han deltok igjen ved kvalifiseringskonkurransen for VM i rullestolcurling 2011, men denne gangen kom Slovakia på 6.-plass, og ble ikke kvalifisert. 

Slovakia vant kvalifiseringen til VM i rullestolcurling 2012, og ble dermed kvalifisert. I VM 2012 spilte de seg fram til bronsefinalen, men tapte denne 4-7 for Kina, og endte på 4.-plass. Ved VM i rullestolcurling 2013 kom de på 7.-plass. 

Han var igjen skip ved Paralympiske vinterleker 2014 i Sotsji i Russland, der det slovakiske laget kom på 6.-plass. 

## Referanser


## Eksterne lenker
* Profil hos WCF
* Profil hos Sotsji 2014 Paralympics
Grey Goo Symposium

**Grey Goo Symposium** er en årlig konferanse med nanoteknologi i fokus som årlig blir avholdt av Timini, linjeforeningen for masterstudiet i nanoteknologi ved NTNU, i samarbeid med Nano@NTNU. Navnet er hentet fra det fiktive scenarioet om "grey goo" der nanoteknologi sprer seg hurtig over hele verden. 

Konferansen ble for første gang avholdt 13. februar 2014, og fikk oppmerksomhet i mediene gjennom blant NRK Trøndelags radiosending og en artikkel i Gemini. Arrangementet går ut på at masterstudenter og bedrifter blir invitert til å fortelle om seg selv og hva de driver med, i forskningsøyesmed. Temaene som gikk igjen i det første Grey Goo Symposium var alt fra isavstøtende belegg og kretforskning til grafen, nanotråder og biosensorer. Hensikten er å skape en plattform for nanoteknologi, et meget nytt fagfelt i sterk vekst. 

Konferansen har blitt arrangert hvert år siden oppstarten.

## Referanser
Konstantyn Dominik

**Konstantyn Dominik** (født 7. november 1870 i Gnieżdżewo, Kasjubia, død 7. mars 1942 i Gdańsk) var hjelpebiskop av Chelmno i Polen. 

Han ble presteviet 25. mars 1897.  
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
* Erkebiskop Apolinary Wnukowski (1848-1909) *1904
* Biskop Antoni Julian Nowowiejski (1858-1941) *1908
* Biskop Stanislaw Wojciech Okoniewski (1870-1944) *1926
*Kardinal *Konstantyn Dominik* (1870-1942) *1928

## Referanser


## Eksterne lenker
* newsaints.faithweb.com
* catholic-hierarchy.org
Asiamesterskapet i fotball for menn 2015

**Asiamesterskapet i fotball for menn 2015** er den 16. utgaven av asiamesterskapet i fotball for menn, en internasjonal fotballturnering organisert av Asian Football Confederation (AFC). Turneringen arrangeres for første gang av Australia, fra 9. til 31. januar 2015. Vinneren av turneringen vil få retten til å konkurrere om FIFA Confederations Cup 2017, som skal arrangeres av Russland.

## Vertsutvalg
Australia var den eneste budgiveren for vertsrettigheter og ble utpekt som vertsnasjon den 5. januar 2011.

Landslagene som endte på første, andre og tredjeplass asiamesterskapet i fotball 2015, i tillegg til vertsnasjonen var blitt automatisk kvalifisert til finalene. AFC besluttet at de 20 lagene som er involvert i kvalifiseringen vil bli delt inn i fem grupper med fire lag i hver gruppe. De to beste i hver gruppe og den beste gruppetreer blant hele gruppene kvalifiserte seg til sluttspillet. Vinnerne av AFC Challenge Cup turneringene i 2012 og 2014 fikk også automatisk kvalifikasjon til asiamesterskapet i fotball 2015.

## Kvalifiserte lag
De følgende seksten lagene kvalifiserte seg for turneringen.

:1 **Fet** angir mester for det året.
:2 Australia har også fått Asiamesterskapet i fotball 2011 andreplass' kvalifisering posisjon 

## Gruppespillet
### Gruppe A

### Gruppe B

### Gruppe C

### Gruppe D

## Sluttspill
### Oversikt

### Kvartfinalene

22. januar 2015

22. januar 2015

23. januar 2015

23. januar 2015

## Eksterne lenker
*
Pettersson – Sverige

***Pettersson – Sverige*** er en svensk filmkomedie fra 1934 regissert av Sigurd Wallén. Filmen er en kriminalkomedie der den gamle fotballhelten «Pettersson – Sverige» i sin nye karriere som politimann skal løse en skapsprengning.

## Roller
* Thor Modéen – detektivoverkonstabel Evald Pettersson
* Hjördis Petterson – Singoalla Pettersson
* Tollie Zellman – Emelie Strömbom, pensjonateier
* Sigurd Wallén – Efraim Efraimsson
* Åke Jensen – Johan Bergström
* Inga-Bodil Vetterlund – Eva
* Siegfried Fischer – Adolf, frisør
* Elof Ahrle – Lundblad, frisørens assistent
* Emy Hagman – Emy
* Arnold Sjöstrand – Holger
* Hugo Björne – major Bergman

## Referanser


## Eksterne lenker
*
Erwin Vandenbergh

**Erwin Vandenbergh** (født 26. januar 1959) er en belgisk pensjonert fotballspiller. Han ble toppscorer i den belgiske toppdivisjonen seks ganger, tre med Lierse SK, to med RSC Anderlecht og den siste med KAA Gent.

På det belgiske landslaget scoret Vandenbergh gjentatte ganger, inkludert vinnermålet mot  i VM i 1982.

## Eksterne lenker
* 
* Profil ved weltfussball.de
Carl Normann

**Carl Normann** (født 22. oktober 1886, død 8. januar 1960) var en norsk fotograf, mest kjent for å ha fotografert mange norske postkort og solgt disse gjennom firmaet Normanns Kunstforlag.

Familien bodde i Trondheim men emigrerte til Amerika da Carl var 16 år gammel. Carl begynte da som fotograflærling hos Oskar Holthe. Som 20-åring i 1906 startet han Normanns Kunstforlag, og flyttet i 1909 til Kristiania. I 1916 flyttet han videre til Hamar.

Normann mottok Kongens fortjenstmedalje i gull i 1956.

## Referanser


## Litteratur
*
Høknes ungdomsskole

**Høknes ungdomsskole** er en av to rene ungdomsskoler i Namsos kommune i Trøndelag. Skolen flyttet inn i nyrenoverte lokaler på Bjørum i 2004. Lokalene var tidligere en del av den videregående skolen i Namsos, det gamle gymnaset. Både elever og ansatte har fått gode arbeidsforhold.

Elevene kommer fra Høknes barneskole og er bosatt i boligområdene på Høknes, Kleppen, Fossbrenna, Spillum og Bangdalen.

## Referanser
Elsa Garmann Andersen

**Elsa Elisabeth** **Garmann Andersen** (født *Elsa Anderssen* 1891 i Bergen, død 1964), noen ganger omtalt som **Elsa Garmann-Anderssen**, var amatørfotograf og aktiv i Bergen Kameraklubb i slutten av 1920-årene.

Hun var utdannet arkitekt fra Norges tekniske høgskole (NTH)  i Trondheim. Hun praktiserte aldri yrket sitt, sannsynligvis på grunn av  helseproblemer. Gjennom fotografiet kunne hun få utløp for kreativitet. 

Motivkretsen hennes var landskap, portrett, arkitektur, gatebilde og stilleben. Aller mest fotograferte hun landskapet i Hardanger, som hun hadde et nært forhold til. Hun hadde en onkel som var distriktslege i Lofthus, og hun bodde i huset hans hver sommer. 

Måten hun fotograferte på lignet det som var vanlig for amatørfotografer i 1920- og 1930-årene. Kameraklubbene hadde sin egen estetikk der de hentet inspirasjon fra malerkunsten, og lot deler av bildet være sløret og diffust. 

Elsa Garmann Andersen var ugift, og kanskje var dette grunnen til at hun hadde mulighet til å forfølge en fotografisk karriere. 

## Referanser


## Litteratur
* Peter Larsen og Sigrid Lien, *Norsk fotohistorie - frå daguerreotypi til digitalisering*, Det Norske Samlaget, 2007, ISBN 978-82-521-6291-2 side 188-192.
* 

## Eksterne lenker
* 
* Diskusjon på Arkivverkets forum
* Lokalhistoriewiki
Liste over Den demokratiske republikken Kongos statsministre

Dette er en liste over Den demokratiske republikken Kongos regjeringsjefer.

## Eksterne lenker
* Congolite Histoire du Congo (RDC) (fransk)
* Congo (Kinshasa) : Chronology (engelsk)
Henry Rosling

**Henry Rosling** (1828–1911) var en engelsk fotograf. Rosling besøkte Norge flere ganger i 1860- og 70-årene. Han kom både som turist og handelsreisende, og brukte tittelen "Patent Stone Manufacturer". Han var svoger til den renommerte fotografen Francis Frith og det ble trolig Roslings oppgave å fotografere norske landskaper for Friths arkiver. Henry Rosling var en meget habil fotograf og er representert blant annet ved Museum of Modern Art.

## Referanser


## Eksterne lenker
* 
*
Agnes Nyblin

**Agnes Nyblin** (født 25. januar 1869, død 20. august 1945) var en norsk fotograf. Hun var datter av fabrikkeier Jacob Neumann og Marthe Helene Schuman. 

Nyblin var utdannet hos Johan von der Fehr og Marcus Selmer i Bergen og i Stockholm. Hun fotograferte først en stund under navnet Agnes Janson, traff så Karl Anton Dyrendahl Nyblin i Stockholm, giftet seg og tok navnet Nyblin. I 1893 slo de seg ned i Storjohanns hus på Torvet i Bergen. Året etter døde mannen. Agnes Nyblin fortsatte firmaet som hun drev opp til å bli ett av Bergens største. Hun hadde blant annet eneretten til fotografering på Bergensutstillingen i 1898. Fra 1897 var hun også politifotograf. I 1911 overlot hun firmaet til sin yngre bror Helmich Janson, som drev det til sin død i 1949. Deretter ble firmaet oppløst. 

## Litteratur
*  

## Eksterne lenker
*
John Strickert

**John (Jon) Strickert**  (født 7. august 1912, død 5. desember 1989) var en norsk langrennsløper med NM-gull fra 1940. Han gikk for laget Brekkeguten fra bygda Brekken noen mil fra Røros, og ble først kjent i landsdekkende medier da han gjennomførte det trønderske birkebeinerritt, det 55 kilometer lange Rensfjellrennet fra Selbu til Støren i 1935 med seier i normalklassen 20 til 32 år foran Henry Strickert (født 1913).  Han jobbet som tømmerhugger. 

## Meritter
* Norgesmesterskapet på ski 1938 på Mo i Rana: Bronse på 17 km. Sjettepremie på 30 km.
* Norgesmesterskapet på ski 1939 i Kristiansand: Bronse på 18 km og femtepremie på 30 km.
* Norgesmesterskapet på ski 1940 på Raufoss: Seier på 4x10 km stafett for "Nord-Østerdal" sammen med Kristian Lillegjelten (1914–1999) fra Os i Østerdal,  Hallvard Eggset (1915–1999) fra Alvdal og VM-vinneren fra 1937, han Annar Ryen (1909–1985) fra Dalsbygda.

## Referanser


## Litteratur
*
Marie Magdalene Bull

**Marie Magdalene Bull** (født Midling 25. oktober 1827 i Bergen, død 17. juli 1907 samme sted) var en norsk skuespillerinne og fotograf.

## Familie
Marie Magdalene Bull var datter av kontorbetjent, senere auksjonarius Wilhelm Christian Midling (1804–13. januar 1852) og Maria Magdalena Herlufsen (1803–18. oktober 1830). 
Hun ble den 6. januar 1851 gift med teaterets kapellmester, Edvard Storm Bull (19. mars 1814 - 7. september 1907), som var yngre bror av fiolinisten Ole Bull. De fikk 7 barn.

## Liv og virke
Marie Magdalene Bull vokste opp i Bergen. Hun var blant de første som fikk ansettelse som skuespiller ved det første norske teater. Hun var med siden de startet prøvene tidlig på høsten 1849, og var del av ensemblet ved premiereforestillingen 2. januar 1850.

Etter den første sesongen ved teatret, ble hennes innsats spesielt godt omtalt: «[…] vi tro fornemmelig at kunne fremheve Jfr. Midling, som den, der røper Talent og medgiver i sine Præstationer mere end hvad blot Instruction kan tilveiebringe, nemlig det indre Liv, som selv skaber».

Til tross for sin stilling ved teateret tvang ektemannen henne etter datidens konvensjoner til å slutte som skuespiller, og i november 1850 hadde hun sin siste opptreden. Men hun beholdt sine teaterinteresser, og var aktivt tilstede i teateret. Hun har selv skildret hvor sårt skillet med scenen fortonet seg for henne. I sin erindringsbok har hun blant annet også gitt en levende skildring av skuespillernes første turné, som gikk til Kristiansund sommeren  1850.

Som gift begynte Marie Bull i stedet å fotografere. Om fotografyrket som næringsvei for kvinner skriver Susanne Bonge, nettopp med Marie Bull som eksempel:

Allerede tidlig var det mange kvinnelige fotografer. En av grunnene var muligens den at de fleste kvinner forutsattes å være forsørget, og at de derfor ikke behøvde å tjene så meget, for noe særlig lukrativt har fotografyrket sikkert ikke vært. Muligens var grunnen også den at det var et sosialt anerkjent yrke, som en kvinne godt kunne være bekjent av å "pusle med". For eksempel måtte Marie Bull oppgi sitt yrke som skuespillerinne da hun giftet seg med Ole Bulls bror, men hun kunne godt være bekjent av å være fotograf, og begynte derfor som sådan.

Fotoatelieret ble inntil 1867 bestyrt av Max Behrends. Hun drev også losji for skuespillere, og i 1887 hadde hun dessuten delicatessehandel i kjelleren i huset i Jonsvollsgaten. 

En verdifull kilde til teatervirksomheten i Bergen på midten av 1800-tallet er boken *Minder fra Bergens første nationale Scene*, Marie Magdalene Bulls erindringer ble utgitt av Hans Wiers-Jenssen.

## Roller i utvalg
**Pernille* i *Den Vægelsindede* av Ludvig Holberg (Bergen)
**Sigrid* i *Til Sæters* av C. P. Riis (Bergen, 1850)
**Kari* i *Fjeldstuen* av Henrik Wergeland (Bergen, 1850)
**Ane Kjistine* i monologen *Ane Kjistine* (Bergen, 1850)

## Referanser


## Litteratur
* Registre over norske fotografer og fotografiske samlinger.
* Bonge, Susanne 1980: *Eldre norske fotografer: fotografer og amatørfotografer i Norge frem til 1920*. Bergen: Universitetsbiblioteket i Bergen. ISBN 8271300148.
* 
* 

## Eksterne lenker
* 
*
Johanna Ullricka Bergstrøm Skagen

**Johanna Ullricka Bergstrøm Skagen** (født 1839 i Eskilstuna i Sverige, død 1882) var en svensk fotograf som etablerte eget atelier på Voss i løpet av 1860-årene, da hun giftet seg med Max Emilian Arnaldus Skagen. Hun var aktiv som fotograf fram til hun døde 1882 og er mest kjent som portrettfotograf. Johanna Bergstrøm Skagen fotograferte først og fremst portretter av bygdefolket både i moderne klær og i folkedrakter.

## Referanser

## Eksterne lenker
*
Inga Breder

**Inga Breder** (født 1855 i Bodø, død 28. desember 1933) var en aktiv amatørfotograf og medlem i Oslo Kamera Klubb.

Breder var født i Bodø, men flyttet tidlig til Drammen og senere til Kristiania (Oslo) i 1895. Hun ble medlem i Oslo Kamera Klubb allerede fra begynnelsen i 1921 og var en aktiv utstiller og svært aktiv i konkurransene. Hun var også avholdt som jurymedlem.

Breder fotograferte både landskap, bymotiver, portretter, interiører og stilleben. Spesielt hennes stilleben fikk stor oppmerksomhet og ble premiert på utstillinger. De speiler hennes interesse for kunst og evne til komposisjon. Hennes stilleben «Krystall» ble publisert i katalogen for «Första Internationella Utställningen» som ble holdt i Stockholm i 1926.

Preus museum eier en samling fotografier etter henne.

## Referanser


## Litteratur
* Rolf Mortensen: *Bildet Lever*, 1946
* Tone Svinningen: *Forenkler vi våre motiver for meget? Synet på fotografi i Oslo Kamera Klubb 1921-40*, NFHF Oslo 2002 
* Kunst eller Kitsch? Piktorialisme i Preus museums samling, katalog 2010 ISBN 978-82-92999-03-5

## Eksterne lenker
* 
* 
* 
*
Dusan Pitoňák

**Dusan Pitoňák** (født 7. august 1965 i Poprad) er en slovakisk rullestolcurlingspiller. Han har 4.-plass fra VM i 2012 som fremste internasjonale meritt. Han har vært toer og treer på det slovakiske landslaget siden 2008. 

## Bakgrunn
Han drev med langrenn før han skadet seg og ble funksjonshemmet, og han har en bronsemedalje fra junior-VM på ski i 1985. 

## Idrettskarriere
Pitoňák debuterte internasjonalt ved kvalifiseringskonkurransen for VM i rullestolcurling 2009, men Slovakia kom på 10.-plass i kvalifiseringen, og ble ikke kvalifisert til VM 2009. Han deltok igjen ved kvalifiseringskonkurransen for VM i rullestolcurling 2011, men denne gangen kom Slovakia på 6.-plass, og ble ikke kvalifisert. 

Slovakia vant kvalifiseringen til VM i rullestolcurling 2012, og ble dermed kvalifisert. I VM 2012 spilte de seg fram til bronsefinalen, men tapte denne 4-7 for Kina, og endte på 4.-plass. Ved VM i rullestolcurling 2013 kom de på 7.-plass. 

Han var treer ved Paralympiske vinterleker 2014 i Sotsji i Russland, der det slovakiske laget kom på 6.-plass. 

## Referanser


## Eksterne lenker
* Profil hos WCF
* Profil hos Sotsji 2014 Paralympics
Ivar Øiesvold

**Ivar Øiesvold** (født 14. juli 1919 i Bodø, død 1978) var en norsk fotograf.  Han var sønn av Georg og Marie Øisevold. Han giftet seg med Marit Bjerke.

## Øiesvolds arkiv
Øiesvolds arkiv ble gitt til Preus Museum i 2006. Det består av et papirarkiv og fotografier. Fotoarkivet inneholder ca. 6000 positiver, negativer og dias. Fotografiene har Øiesvold tatt i perioden fra 1950- til 1970-tallet.

## Referanser
Hildegard Goss-Mayr

**Hildegard Goss-Mayr** (født i Wien 22. januar 1930) er en østerriksk ikke-voldsaktivist og teolog.

## Liv og engasjement
Hildegard Goss-Mayr er datter av Kaspar Mayr som grunnla den østerrikske grenen av International Fellowship of Reconciliation (IFOR). Hun studerte filosofi i Wien og New Haven, og tok en Ph.D ved Universitetet i Wien i 1953. Samme år begynte hun å jobbe i IFOR. I 1958 giftet hun seg med den franske fredsaktivisten Jean Goss (1912–1991), og de fikk to barn sammen.

Sammen med ektemannen jobbet hun for forsoning mellom øst og vest i Europa på 1950-tallet. Hun organiserte blant annet en konferanse for ortodokse, katolske og evangeliske kirker fra både øst og vest om ikkevold. Under Andre Vatikankonsil var de i Roma og drev lobbyvirksomhet for å få Den katolske kirke til å anerkjenne totalnektelse av verneplikt. På 1960- og 70-tallet bodde og jobbet de i Sør-Amerika. De trente grupper i ikke-vold, og hjalp til under stiftelsen av Servicio Paz y Justicia SERPAJ, som fikk Adolfo Pérez Esquivel som sin første president.

De trente også opp grupper i ikke-vold i mange land i Europa, Asia, Midtøsten og Afrika. De deltok også i forberedelsene til den ikke-voldelige revolusjonen på Filippinene i 1986.

Jean Goss og Hildegard Goss-Mayr fikk flere fredspriser sammen, blant annet Bruno Kreiskys menneskerettspris, i Østerrike i 1979 og Pax Christi USA Pope Paul VI Teacher of Peace Award i 1986. De ble også nominert til Nobels fredspris i 1979, 1981 og 1987.

I 1991 fikk Hildegard Goss-Mayr den japanske Niwano-prisen og i 2009 Pacem in Terris Award fra det katolske bispedømmet i Davenport, Iowa. I 1988 ble hun utnevnt til æresdoktor i «divinity» ved Kalamazoo, Michigan.
Hun er nå ærespresident i IFOR.

## Bibliografi
* *Une autre révolution. Violence des non-violents*, Paris, Cerf, 1969.
* *Der Mensch vor dem Unrecht. Spiritualität und Praxis. Gewaltlose Befreiung*, Vienna, 1976.
* Gérard Hoover, *Jean et Hildegard Goss-Mayr, La non-violence, c'est la vie*, Arudis, Utovie, 1986.
* *Évangile et luttes de paix*, Paris, Bergers et Mages, 1989.
* *Friede braucht Bewegung. Analysen und Perspektiven der Friedensbewegung in Österreich*, med Thomas Roithner og Pete Hämmerle.
* *Oser le combat non-violent aux côtés de Jean Goss*, Paris, Cerf, 1998, forord av kardinal Franz König.
* Sammen med Jo Hanssens, *Jean Goss. Mystique et militant de la non-violence*, Namur, Fidélité, 2010, forord av Adolfo Pérez Esquivel.

## Biografi
* Richard Deats, *Marked for life. The story of Hildegard Goss-Mayr*, Hyde Park (NY), New City Press, 2009.

## Referanser


## Eksterne lenker
* Artikkel av Catholic Peace Fellowship om henne og ektemannen
* Hildegard Goss-Mayr: The greatest living peacemaker av John Dear, SJ, i *National Catholic Reporter*, 3. februar 2009
Trøkhals

**Trøkhals** er en eplesort. Eplesorten var kun kjent gjennom eldre kilder og på folkemunne før det på nytt ble oppdaget et over 200 år gammelt trøkhalstre på Valle i Bamble julen 2013. Representanter fra Norsk genressurssenter podet treet våren 2014. Trøkhals er heller ikke omtalt i den siste norske eplesorttellingen som fant sted i 1946.

## Referanser
Liste over Marokkos regenter

Dette er en liste over Marokkos herskere. Før 1957 var tittelen sultan, deretter konge.

## Marokkos herskere
### [[Idrisidene|Idrisid-dynastiet]] 787-827
*Idrīs I (787–793)
*Idrīs II (807–827)

### [[Almoravidene|Almoravid-dynastiet]] 1061-1147
* Yusuf ibn Tashfin (1061–1106)
* Ali ibn Yusuf (1106–1142) 
* Tashfin ibn Ali (1142–1146) 
* Ibrahim ibn Tashfin (1146) 
* Is'haq ibn Ali (1146–1147)

### [[Almohadene|Almohad-dynastiet]] 1145-1269
*'Abdul-Mu'min 1145–1163
*Abu Yaqub Yusuf I 1163–1184
*Aby Yusuf Yaqub al-Mansur 1184–1199
*Muhammad an-Nasir 1199–1213
*Abu Yaqub Yusuf II 1213–1224
*Abdul-Wahid I 1224
*Abdallah 1224–1227
*Yahya 1227–1235
*Idris I 1227–1232
*Abdul-Wahid II 1232–1242
*Ali 1242–1248
*Umar 1248–1266
*Idris II 1266–1269

### [[Marīnidene|Marīnid-dynastiet]]
*Abdalhaqq I. (1195-1217)
*Uthman I. (1217-1240)
*Muhammad I. (1240-1244)
*Abu Yahya Abu Bakr (1244 - 1258)
*Umar (1258 - 1259)
*Abu Yusuf Yaqub (1259 - 1286)
*Abu Yaqub Yusuf (1286 - 1306)
*Abu Thabit (1307 - 1308)
*Abu l-Rabia (1308 - 1310)
*Abu Said Uthman II. (1310 - 1331)
*Abu l-Hasan (1331 - 1348)
*Abu Inan Faris (1348 - 1358)
*Muhammad II. as Said (1359)
*Abu Salim Ali II. (1359 - 1361)
*Abu Umar Taschufin (1361)
*Abu Zayyan Muhammad III. (1362 - 1366)
*Abu l-Fariz Abdul Aziz I. (1366 - 1372)
*Abu l-Abbas Ahmad (1372 - 1374)
*Abu Zayyan Muhammad IV. (1384 - 1386)
*Muhammad V. (1386 - 1387)
*Abu l-Abbas Ahmad (1387 - 1393)
*Abdul Aziz II. (1393 - 1398)
*Abdullah (1398 - 1399)
*Abu Said Uthman III. (1399 - 1420)
*Abdalhaqq II. (1420 - 1465)

### [[Waṭāsidene|Wattasid-dynastiet]]

### [[Saʿdiene|Saʿdi-dynastiet]] 1554-1659
*Mohammed I (1554–1557)
*Abdallah al-Ghalib (1557–1574)
*Abu Abdallah Mohammed II (1574–1576)
*Abu Marwan Abd al-Malik I (1576–1578)
*Ahmad I al-Mansur (1578–1603)
*Abdul Abdallah Mohammed III (1603–1607)
*Zaidan Al Nasir (1607–1628)
*Abu Marwan Abd al-Malik II (1628–1631)
*Al-Walid (1631–1636)
*Mohammed IV (1636–1654)
*Ahmad II (1654–1659)

### [[ʿAlawit-dynastiet]] 1666-idag
#### Sultaner 1666-1957
*Al-Raschid (1666–1672)
*Muhammad I (1672)
*Al-Harrani, Abu'l Abbas Ahmad I, og Ismail (1672–1684)
*Ismail (1684–1727)
*Abu'l Abbas Ahmad II (1727–1728) (første gang)
*Abdalmalik (1728)
*Abu'l Abbas Ahmad II (1728–1729) (andre gang)
*Abdallah (1729–1735) (første gang)
*Ali (1735–1736) 
*Abdallah (1736) (andre gang)
*Mohammed II 1736–1738
*Al-Mostadi (1738–1740)
*Abdallah III (1740–1745)
*Zin al-Abidin (1745)
*Abdallah IV (1745–1757)
*Mohammed III (1757–1790)
*Yazid (1790–1792)
*Slimane av Marokko (1792–1822)
*Abderrahmane (1822–1859)
*Mohammed IV (1859–1873)
*Hassan I (1873–1894)
*Abdelaziz (1894–1908)
*Abdelhafid (1908–1912)
*Yusef (1912–1927)
*Mohammed V (1927–1957)

#### Konger 1957-idag
*Mohammed V (1957–1961)
*Hassan II (1961–1999)
*Mohammed VI (1999–)

## Eksterne lenker
* The Alawi Dynasty Royal Ark
KNM «Utstein» (S302) (1965)

**KNM «Utstein»** er en norsk undervannsbåt i Kobben-klassen. Den ble sjøsatt 19. mai 1965 og var i tjeneste frem til 5. oktober 1990.

Båten er siden 1998 utstilt på Marinemuseet i Horten. 5. juni 1998 ble den overlevert til Marinemuseet. I den forbindelse ble den satt på land, og egen trapp og dør på siden av ubåten, laget. Ved siden av ubåten ligger det propeller som har vært brukt på ubåter.


Plakat utstein.jpg|Plakaten om ubåten.
Trapp utstein.jpg|Trapp og dør er ettermontert av museet.
Utstein2.jpg|Inne i ubåten
Utstein3.jpg|Tårnet.
Utstein4.jpg|Propeller til ubåter.


## Se også
* KNM «Utstein» (S302) (1991)

## Referanser
Sea of Love (sang)

**«Sea of Love»** er en amerikansk sang, skrevet av John Phillip Baptiste (alias Phil Phillips) og George Khoury. Phillips' innspilling av sangen fra 1959 lå på en førsteplass på den amerikanske Billboard R&B-listen og en andreplass på Billboard Hot 100-listen I Storbritannia spilte Marty Wilde inn en coverversjon, og Philips lyktes ikke å komme på listen der. Det var den eneste Top 40-låten for Phillips, som aldri spilte inn flere hits.

Tallrike artister har spilt inn coverversjoner av sangen siden da, mest notabelt av The Honeydrippers, hvis versjon (fra albumet *The Honeydrippers: Volume One*) lå på en tredjeplass på Billboard Hot 100-listen tidlig i 1985 og en førsteplass på Billboard Adult Contemporary-listen i 1984. 

## Bakgrunn
Baptiste, som jobbet som pikkolo i Lake Charles, Louisiana, skrev «Sea of Love» til en [love interest]. Han ble introdusert for den lokale plateprodusenten George Khory, som tok med seg Baptiste inn i sitt studio for å spille inn sangen. På Khoursys anmodning tok Baptiste navnet Phil 
Phillips. Sangen, som opprinnelig var kreditert Phil Phillips med The Twilights, ble utgitt på en single på et lite platemerke eid av Khoury, men grunnet suksessen ble den til slutt leaset til Mercury Records. Tross sangens suksess påstod Phillips at han han bare har mottatt US$ 6.800 for å spille inn sangen

## Referanser
A.T. Ariyaratne

**Ahangamage Tudor Ariyaratne** (1931–2024) var en lankesisk buddhistleder. Han grunnla og ledet Sarvodaya Shramadana-bevegelsen, som når rundt 11 millioner mennesker med sine programmer.

## Liv og virke
### Bakgrunn
A.T. Ariyaratne ble født i den sørlige delen av Sri Lanka. Han tok en utdannelse, og begynte å jobbe som lærer i 1953. Samme år begynte han også med frivillig arbeid for lokalsamfunnet. Han ville bygge opp samfunnet gjennom buddhistiske og hinduistiske idealer som han mente var glemt. Han reiste i de følgende årene rundt i landet og studerte rurale lokalsamfunn og jobbet for utvikling der. Han dro også til India og studerte gandhiske aktiviteter og lære.

### Buddhistisk sosial innsats
På 1960-tallet grunnla han, som en del av Sarvodaya Shramadana-bevegelsen, hundrevis av leirer over hele landet der mennesker med ulike etnisiteter, religioner og aldre kom sammen for å bedre lokalsamfunnet. Da det brøt ut et ungdomsopprør i 1971, jobbet han mot volden og for reintegrering i etterkant. Han sluttet etterhvert å undervise, og brukte all sin tid i Sarvodaya Shramadana-bevegelsen, der han jobbet for å bedre lokalsamfunnene. Organisasjonen jobbet for å bedre vilkårene for de kasteløse, noe som var kontroversielt, men vant etterhvert gjennomslag og tillit hos buddhister, kristne og hinduer.

På 1980-tallet tok han to ulike doktorgrader i 1981 og 83. I 1983 brøt det ut opptøyer på Sri Lanka, og Ariyaratne brukte de påfølgende årene på å jobbe for fred gjennom marsjer, seminarer, meditasjon, konferanser og lignende.

Han har hatt en rekke verv i internasjonale organisasjoner som jobber for fred og utvikling, gitt ut flere bøker som har blitt oversatt til mange språk, og blitt tildelt flere priser, blant annet Niwano-prisen som han fikk i 1992.

## Referanser


## Eksterne lenker
* Brief Personal History of Dr. A. T. Ariyaratne - Niwano Peace Foundation.
* Our Founder - sarvodaya.org
Eigil Liane

**Eigil Olaf Liane** (1916–1994) var en norsk jernbanearbeider og Arbeiderpartiet-politiker. Han var ordfører i Sannidal 1945–55 og satt på Stortinget i fem perioder fra 1954 til 1973. 

Liane var fra 1934 anleggsarbeider på Sørlandsbanen. Etter å ha vært linjearbeider og banevokteraspirant, ble han i 1943 banevokter og i 1960 baneformann. Han tok Jernbaneskolen i 1947.

Liane var ordfører i daværende Sannidal kommune (nå en del av Kragerø) fra 1945 til 1955. I 1954 ble Liane første gang innvalgt på Stortinget fra Telemark. Han ble gjenvalgt i  1958,  1961 , 1965 og 1969 og var stortingsrepresentant til 1973.

Eigil Liane var aktiv i Norges Kristne Arbeideres Forbund fra 1945. I perioden 1970-76 var han leder i forbundet.

## Referanser


## Eksterne lenker
*
Isabella Lövin

**Isabella Signe Maria Lövin** (født 3. februar 1963) er en svensk journalist, forfatter og politiker fra Miljöpartiet de Gröna. Fra 2009 til 2014 var hun representant i Europaparlamentet. Fra 3. oktober 2014 til 21. januar 2019 var hun bistandsminister i Stefan Löfvens første regjering. Fra 21. januar 2019 til 4. februar 2021 var hun miljø- og klimaminister i Stefan Löfvens andre regjering.  Fra 25. mai 2016 til 5. februar 2021 var hun også visestasminister.

Isabella Lövin er datter av kunstneren Björn Lövin. Hun har lest filmvitenskap, statsvitenskap, sosiologi og italiensk ved Stockholms universitet og tok radioproducentutdanning ved Dramatiska institutet.

Som europaparlamentariker arbeidet Isabella Lövin først og fremst med EUs fiskeripolitikk og ble etter sitt inntrede i parlamentet etterhvert ansett å være en av Sveriges mest innflytelserike innen miljøspørsmål.

Hun var fra 13. mai 2016 til 31. januar 2021 partiets talsperson. Hun var det sammen med Gustav Fridolin til 4. mai 2019 og deretter sammen med Per Bolund.

## Referanser


## Eksterne lenker
* 
* 
*
UFO: Enemy Unknown

***UFO: Enemy Unknown*** er et science fiction-strategispill utviklet av Mythos Games og MicroProse. Spillet ble utgitt av MicroProse i 1994 for PC DOS, Amiga, Amiga CD32-konsoll, og for PlayStation i 1995.

*UFO: Enemy Unknown* ble i 2010 klonet i form av åpen kildekode, og finnes også i nettleser-versjon.

## Spillet
Historien i X-COM, serien som spillet er det første i, begynner i 1998 da det observeres ufo-er og høres rykter om bortføringer. I desember møtes representanter for verdens nasjoner og grunnlegger organisasjonen for «Extraterrestrial Combat» (X-COM).

Spilleren begynner i 1999 og må grunnlegge en base ett eller annet sted på jordkloden. De 16 nasjonene som bidrar økonomisk til prosjektet vil hver måned gi penger ut fra hvor trygge de føler seg og hvordan de ser på fremgangen til X-COM.

Når det kommer rapport om UFOer eller romvesner må X-COM rykke ut, enten for å skyte ned UFOer og/eller for å kjempe mot romvesnene på bakken. 
I begynnelsen har man kun konvensjonelle våpen og kjøretøyer, men kunnskap man tilegner seg fra romvesnene fører til rask teknologisk fremgang. Oppdrag ender med at soldatene dør, at de overvinner romvesnene eller at soldatene må trekke seg tilbake. Soldater som overlever kan bli sterkere og være bedre til neste oppdrag.

Bygging av nye baser og radarer, bedre fly og våpen og salg av beslaglagte gjenstander på det svarte markedet gjør X-COM sterkere og sterkere, men romvesnene intensiverer også sin kamp ved å sende flere og større romskip samt å bruke tankekontroll. Det å fange romvesner levende åpner opp for å lære hvordan vesnenes krefter virker. Er man uheldig kan også X-COM basene invaderes av romvesnene, så hvordan man har bygd basen kan også bli viktig.

## Utvikling
Spillideen kom fra britiske Mythos Games ledet av Julian Gollop. Han og broren Nick, oppsøkte tre utgivere, blant annet MicroProse, og inngikk en avtale om at spillet skulle være ferdig innen 18 måneder. Da MicroProse ble kjøpt av Spectrum Holobyte i 1993 ble spillet offisielt henlagt, men MicroProse UK valgte å ignorere ordren, og spillet var ferdig i mars 1994.

## Mottagelse
Spillet fikk gode kritikker og solgte mer enn  kopier til PC DOS. Halvparten ble solgt i USA, noe som var uvanlig for europeiske spill. Spillet ble også svært populært i Russland til tross for at det der ikke hadde noen distributør. Spillet vant «Computer Gaming Worlds» «Game of the Year»-pris i 1994.

I ettertid er spillet ofte omtalt som et av de beste og viktigste strategispillene, og har vært på mange lister over historiens beste spill fra 1996 og frem til i dag (2016).

I 2012 kom en offisiell gjenskaping ** fra Firaxis Games som ledes av en av MicroProses grunnleggere, Sid Meier.

## Referanser

## Eksterne lenker
*
Jonas Knutsen

**Jonas Knutsen** (født 2. april 1993) er en norsk tidligere ishockeyspiller og nå trener. Han er født og oppvokst på Skedsmokorset på Romerike utenfor Oslo. Han spilte juniorhockey i Björklöven og Timrå. Han har også spilt i WHL for kanadiske Prince Albert Raiders. Han spiller pr. 2014 i Vålerenga Ishockey. Han er med sin 183 cm høyde og 82 kg en typisk kraftspiller som er kjent for sin hurtighet. Knutsen la opp i 2017.

## Referanser


## Eksterne lenker
*